**LĒMUMS**

Liepājā

|  |  |  |
| --- | --- | --- |
| 2022.gada 14.aprīlī |  Nr.135/6(prot. Nr.6, 5.§) |  |

Par grozījumiem 2021.gada 19.augusta

lēmumā Nr.284/10 "Par dalības maksu"

Pamatojoties uz Izglītības likuma 17.panta trešās daļas 16.punktu, likuma "Par pašvaldībām" 21.panta pirmās daļas 14.punkta g) apakšpunktu, Ministru kabineta 2001.gada 28.augusta noteikumu Nr.382 "Interešu izglītības programmu finansēšanas kārtība" 2.punktu, ņemot vērā, ka Liepājas valstspilsētas pašvaldības izglītības iestāžu uzdevums ir izglītības, izglītības atbalsta pasākumu kultūras procesa pieejamības, sporta un fizisko aktivitāšu pieejamības nodrošināšana, ņemot vērā nepieciešamību sniegt atbalstu Ukrainas civiliedzīvotājiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā, un par pagaidu mītnes vietu izvēlējušies Liepājas valstspilsētas pašvaldību, izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2022.gada 7.aprīļa lēmumu (sēdes protokols Nr.4) un pastāvīgās Finanšu komitejas 2022.gada 7.aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

 Izdarīt Liepājas valstspilsētas pašvaldības domes 2021.gada 19.augusta lēmumā Nr.284/10 "Par dalības maksu" šādu grozījumu un papildināt lēmumu ar 2.1 punktu šādā redakcijā:

"2.1 Atvieglojumu 100% apmērā par dalību interešu izglītības programmā (no septembra līdz maija mēnesim) ir tiesības saņemt Ukrainas civiliedzīvotāja, kurš reģistrēts Fizisko personu reģistrā kā pagaidu aizsardzības saņēmējs, bērnam, kurš ir uzņemts kādā no LBJC interešu izglītības programmām."

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas pilsētas Izglītības pārvaldei, Liepājas bērnu un jaunatnes centram, Domes priekšsēdētāja birojam |